SERVICIUL BUGET CONTABILITATE

Nr. **30.494** din **03.11.2022**

**RAPORT**

**Privind aprobarea cuantumului și a numărului de burse acordate elevilor din învățământul preuniversitar de stat din Municipiul Dej, în anul școlar 2022-2023**

În conformitate cu prevederile Ordinului Ministrului Educației, Cercetării, Tineretului și Sportului nr. 5379/07.09.2022 privind aprobarea criteriilor generale de acordare a burselor elevilor din învățământul preuniversitar, elevii înscrişi la cursurile cu frecvenţă din învăţământul preuniversitar de stat, nivel gimnazial, liceal şi profesional, beneficiază lunar de burse de performanţă, burse de merit, burse de studiu şi burse de ajutor social. Prin excepție, de bursa de performanță pot să beneficieze și elevii de la cursurile cu frecvență din învățământul particular.

Acordarea burselor menţionate mai sus,reprezintă atât o formă de stimulare a elevilor care obţin rezultate foarte bune la învăţătură, la diferite discipline/domenii de studiu, cât şi o formă de sprijin al elevilor din medii dezavantajate socioeconomic, în vederea participării la educaţie a acestora şi a prevenirii abandonului şcolar.

Bursele se acordă în fiecare an şcolar, pe perioada cursurilor şcolare, inclusiv pe timpul pregătirii şi susţinerii evaluării naţionale de către absolvenţii clasei a VIII-a, a examenului naţional de bacalaureat, a examenului de certificare a calificării profesionale şi pe perioada pregătirii practice. Bursele nu se acordă pe perioada vacanţelor şcolare, cu excepţia burselor de ajutor social alocate elevilor înscrişi la cursurile cu frecvenţă, inclusiv celor şcolarizaţi la domiciliu sau care urmează cursurile în şcoala de spital, care se încadrează în una din situațiile prevăzute de Ordinul Ministrului Educației, Cercetării, Tineretului și Sportului nr. 5379/07.09.2022 privind aprobarea criteriilor generale de acordare a burselor elevilor din învățământul preuniversitar.

Bursele se asigură de la bugetul de stat din sume defalcate din taxa pe valoarea adăugată, aprobate cu această destinaţie, prin bugetele locale ale unităţilor administrativ-teritoriale. Autorităţile administraţiei publice locale pot suplimenta cuantumul minim garantat prin hotărârea Guvernului pentru aprobarea cuantumului minim al burselor de performanţă, de merit, de studiu şi de ajutor social pentru elevii din învăţământul preuniversitar de stat, cu frecvenţă, care se acordă în anul şcolar respectiv, din bugetele proprii ale acestora.

**Bursele de performanță** se acordă elevilor din învățământul preuniversitar de stat și particular înscriși la cursurile cu frecvență, care au obținut locurile I, II sau III la etapele naționale ale olimpiadelor și concursurilor școlare naționale organizate de Ministerul Educației Cercetării, Tineretului și Sportului, s-au calificat în loturile de pregătire pentru competițiile internaționale sau au obținut locurile I, II, III la etapele naționale ale competițiilor/concursurilor cultural artistice, cu caracter sportiv sau cu caracter tehnico-științific, de nivel național organizate de Ministerul Educației Cercetării, Tineretului și Sportului.

**Bursele de merit** se acordă elevilor din clasele VI-a – a –XII-a de la cursurile cu frecvență din învățământul preuniversitar de stat și care se încadrează în cel puțin unul din cazurile următoare:

a) au obţinut media anuală generală de cel puţin 9,50 şi au acumulat cel mult 20 de absenţe nemotivate/an în anul şcolar anterior, cu excepţia elevilor din clasa a IX-a;

b) au obţinut media de admitere în învăţământul liceal sau profesional de cel puţin 9,50 şi au acumulat cel mult 20 de absenţe nemotivate în anul şcolar anterior, pentru elevii din clasa a IX-a;

c) au obţinut locurile I, II sau III la etapele judeţene/zonale în cazul învăţământului vocaţional de artă ale competiţiilor şcolare naţionale organizate de Ministerul Educaţiei;

d) au obţinut locurile I, II sau III la etapele judeţene ale competiţiilor/concursurilor cultural-artistice, cu caracter sportiv sau cu caracter tehnico-ştiinţific, de nivel naţional, organizate de Ministerul Educaţiei.

**Bursele de studiu** se acordă elevilor din clasele a V-a - a XII-a de la cursurile cu frecvenţă din învăţământul preuniversitar de stat, în funcţie de veniturile familiei şi de rezultatele obţinute la învăţătură.

**Bursele de ajutor social** se acordă elevilor din învăţământul preuniversitar de stat, înscrişi la cursurile cu frecvenţă, inclusiv celor şcolarizaţi la domiciliu sau care urmează cursurile în şcoala de spital, care se încadrează în cel puţin una dintre următoarele situaţii:

a) elevi proveniţi din familii care nu realizează un venit mediu net lunar pe membru de familie, pe ultimele 12 luni anterioare cererii, mai mare de 50% din salariul minim net pe economie. Se va lua în calcul salariul minim net pe economie în vigoare la data depunerii cererii;

b) elevi orfani, elevi aflaţi în întreţinerea unui singur părinte (copil pentru care instanţa de tutelă a hotărât exercitarea autorităţii părinteşti de către un singur părinte, nefiind stabilit modul de îndeplinire a obligaţiei de întreţinere a celuilalt părinte - pensie de întreţinere; copil cu tată declarat necunoscut; copil adoptat de o singură persoană) şi elevi abandonaţi de părinţi asupra cărora a fost instituită o măsură de protecţie specială, respectiv plasamentul/plasamentul de urgenţă, acordarea bursei nefiind condiţionată de venitul net lunar al familiei;

c) elevi care au deficienţe/afectări funcţionale produse de boli, tulburări sau afecţiuni ale structurilor şi funcţiilor organismului, structurate tipologic conform Ordinului ministrului sănătăţii şi al ministrului muncii, familiei, protecţiei sociale şi persoanelor vârstnice nr. 1.306/1.883/2016 pentru aprobarea criteriilor biopsihosociale de încadrare a copiilor cu dizabilităţi în grad de handicap şi a modalităţilor de aplicare a acestora, cu modificările şi completările ulterioare,

d) elevii din învăţământul primar şi gimnazial din mediul rural, care sunt şcolarizaţi într-o altă localitate, întrucât nu au posibilitatea să studieze într-o unitate de învăţământ din localitatea de domiciliu, acordarea bursei nefiind condiţionată de venitul net lunar al familiei; prin localitate de domiciliu se înţelege comuna/oraşul cu subdiviziunile sale administrative.

Prin Hotărârea de Guvern Nr. 1138/2022 din 14 septembrie 2022 pentru aprobarea cuantumului minim al burselor lunare de performanţă, de merit, de studiu şi de ajutor social pentru elevii din învăţământul preuniversitar cu frecvenţă, care se acordă în anul şcolar 2022 - 2023, şi pentru stabilirea termenelor de plată a acestora se aprobă nivelul minim al burselor se stabilește după cum urmează:

* + pentru bursa de performanță - 500 lei
  + pentru bursa de merit – 200 lei
  + pentru bursa de studiu – 150 lei
  + pentru bursa de ajutor social – 200 lei

Serviciul Buget Contabilitate,

Ec. Cuzdriorean Gabriela

Viza CFP,

Nr. **30.494** din **03.11.2022**

**RAPORT DE APROBARE**

Având la bază :

* prevederile Legii Educației Naționale nr.1/2011 cu modificările și completările ulterioare, finanțarea unităților de învățământ preuniversitar de stat cuprinde finanțarea de bază, complementară și suplimentară.
* Ordinul Ministrului Educației, Cercetării, Tineretului și Sportului nr. 5379/07.09.2022 privind aprobarea criteriilor generale de acordare a burselor elevilor din învățământul preuniversitar de stat, cu modificările și completările ulterioare, bursele de care pot beneficia elevii de la cursurile cu frecvență din învățământul preuniversitar de stat
* HG Nr. 1138/2022 din 14 septembrie 2022 pentru aprobarea cuantumului minim al burselor lunare de performanţă, de merit, de studiu şi de ajutor social pentru elevii din învăţământul preuniversitar cu frecvenţă, care se acordă în anul şcolar 2022 - 2023, şi pentru stabilirea termenelor de plată a acestora,

aprob raportul de specialitate al Serviciului Buget Contabilitate nr. 30.494 din 03.11.2022 și îl supun spre aprobare Consiliului Local al Municipiului Dej.

Ordonator principal de credite,

Morar Costan